Meard

### Elhelyezkedése, éghajlat

A **meardok** országa a Sagsaer-hegység déli végénél, a Faulsa-tenger, Hakkuv-tenger és az Irseus-tenger közötti területen fekszik, fővárosuk Dagor. Körülbelül 12 millió lakosuk él 4 millió négyzetkilométeren. Az ország a földrajzi adottságai miatt a legkülönfélébb éghajlatokkal rendelkezik, vannak esőerdőik és kisebb sivatagok is, de a Sagsar-hegység felé közeledve egyre mérsékeltebb az időjárás.

### Államszervezet

Mearden államformája monarchia. Van királyuk, aki a fővárosban él, de a jogi kérdésekben már a parlament dönt, akiknek a tagjait a pedin módszerhez hasonlóan választják ki. A városok lakói szavaznak arról, ki legyen a vezetőjük, majd a városok vezetői szavaznak arról, kik kerüljenek be a parlamentbe. Az ország keleti és nyugati oldala két külön kerületnek számít, egyaránt 5-5 főt küldhetnek a parlamentbe. A városok vezetőinek mandátuma 5 évre szól, míg a parlamenti tagság 3 éves. Az ország elszeparáltabb, nyugati oldala azt a nézetet vallja, hogy a saját lábukon kell megállni, más országokkal való kereskedés nélkül, míg a keleti oldal támogatja a kapcsolatok kiépítését. A király általában csak akkor szól bele a parlament dolgába, ha azok képtelenek megegyezni egy kérdésben.

A rend fenntartásáért katonaság a felelős, a bírói döntéseket a városok vezetői hozzák meg.

### A meardok

Kinézetre átlagosak, 1,7 méter magasra nőnek. Bőrük színe kicsivel sötétebb, mint a pedineké, haj- és szemszínük változó. Akár 150-160 évig is élnek. Főképp ateisták, de a keleti oldalon vannak baedista csoportok.
Megfelelően koncentrálva képesek létrehozni dolgokat, de ez viszonylag későn, 30 éves koruk fölött kezd el jelentkezni. A létrehozott dolgok eleinte csak kavicsok, homok esetleg egy kis víz, és létrehozásuk időigényes. Később könnyedén megtöltik a saját poharukat és más anyagokkal is képesek dolgozni. 100 éves kor fölött már akár bonyolultabb ruhákat, ételeket és bútorokat is tudnak alkotni, de a bennük rejlő erő nem végtelen, az alkotás elfárasztja őket, akár több napnyi alvás is követhet egy bonyolultabb kivitelezést, ezért mindig meggondolják, érdemes-e belevágni. A legidősebb ás legtehetségesebb meardok képesek akár teljes házak létrehozására is, de nem jellemző, hogy ilyet tesznek, mert az életükbe kerülhet. A meardoknál nem szokás másoknak készíteni semmit, mindenki csak magának és a saját családjának hoz létre dolgokat. Természetesen vannak, akik kereskedelmi célokra használják a képességüket, de a létrehozott tárgyak értéktelenek meard szemmel - hisz mind képesek rá - ezért ezek a kereskedők a határok mentén vagy más országokban élnek.

**Szélsőséges képességek**

Egyszer egy meard király vihart küldött az ellenségeire, több kilométer átmérőjű hurrikán formájában, szakadó esővel, villámlásokkal és földrengéssel. Aki túlélte, az elmenekült, a király majdnem három hónapig aludt utána.

### Gazdaság, közlekedés

A meardok nagyon kis mértékben művelik a földjeiket és tenyésztenek állatokat, mert az idősek képesek ellátni a családjaikat. A kereskedelem csak a határok mentén pénz alapú, sokkal szívesebben cserélik az egyedi készítésű tárgyaikat. Termetük miatt jobban kedvelik a déli lovakat, de az északiakat is használják. A meardok a képességeiket használva építették és építik az utaikat: aki egy megkezdett, de be nem fejezett útra lép, az mindig tesz hozzá újabb és újabb részeket. kis mennyiségű kő létrehozása nem okoz nekik gondot, de így a forgalmasabb utak hamar elkészülnek, a minőségük páratlan, annyira egyenletesek, mintha egyetlen kőből állnának.

### Kultúra

A meardok az egyediséget értékelik, a művészetük absztrakt. Minden színes, a formák változatosak, legyen szó akár egy szoborról, a ruháikról, vagy akár egy épületről.

Ünnepeik: